પરંતુ હવે જ્યારે નરેન્દ્ર મોદી ગુજરાતને 'આવજો' કહીને દેશની સેવા કરવા માટે દિલ્હી ચાલ્યા ગયા છે તો એ પ્રશ્ન ચોક્કસ થાય કે શું હવે બિગ બી ગુજરાતના એમ્બેસડર બની રહેશે? શું બિગ બી ગુજરાતના પ્રવાસનને પ્રોત્સાહિત કરવા માટે કાર્યશીલ રહેશે? કે પછી ગુજરાતમાં મોદી સાથેની મિત્રતાના કારણે એક પણ રૂપિયો લીધા વગર ગુજરાતનું માર્કેટિંગ કરતા અમિતાભ બચ્ચન મોદીના ચાલ્યા જવાથી તેઓ પણ ગુજરાતને છોડીને ચાલ્યા જશે? અથવા તો એવું પણ બની શકે કે દેશની સેવા કરવા દિલ્હી ગયેલા મોદી હવે બચ્ચનને પણ ભારતીય પ્રવાસન વિભાગના બ્રાંડ એમ્બેસડર બનાવી દે.. અને થોડા સમય બાદ આપને અમિતાભ બચ્ચન ટીવી પર એવું કહેતા જોવા મળે કે 'કુછ દિન તો ગુજારીયેં હિન્દુસ્તાન મેં..'